РЕПУБЛИКА СРБИЈА

НАРОДНА СКУПШТИНА

01 Број 06-2/5-24

20. март 2024. године

Б е о г р а д

**З А П И С Н И К**

**ПРВЕ СЕДНИЦЕ НАРОДНЕ СКУПШТИНЕ РЕПУБЛИКЕ СРБИЈЕ**

**У ЧЕТРНАЕСТОМ САЗИВУ, ОДРЖАНЕ 6. ФЕБРУАРА И 18, 19. И 20. МАРТА 2024. ГОДИНЕ**

Прва седница Народне скупштине почела је у 10,00 часова.

Првој седници Народне скупштине, у складу са чланом 3. Пословника Народне скупштине, председавао је Стојан Раденовић, најстарији народни посланик, коме су у раду помагали по један најмлађи народни посланик са четири изборне листе које су добиле највећи број посланичких мандата и то: Александар Ђукић, најмлађи народни посланик са Изборне листе АЛЕКСАНДАР ВУЧИЋ - Србија не сме да стане, Настасја Баковић, најмлађи народни посланик са Изборне листе СРБИЈА ПРОТИВ НАСИЉА - МИРОСЛАВ МИКИ АЛЕКСИЋ - МАРИНИКА ТЕПИЋ (CTPAHKA СЛОБОДЕ И ПРАВДЕ, НАРОДНИ ПОКРЕТ СРБИЈЕ, ЗЕЛЕНО-ЛЕВИ ФРОНТ, НЕ ДАВИМО БЕОГРАД, ЕКОЛОШКИ УСТАНАК – ЋУТА, ДЕМОКРАТСКА CTPAHKA, ПОКРЕТ СЛОБОДНИХ ГРАЂАНА, СРБИЈА ЦЕНТАР, ЗАЈЕДНО, ПОКРЕТ ЗА ПРЕОКРЕТ, УДРУЖЕНИ СИНДИКАТИ СРБИЈЕ „СЛОГА“, НОВО ЛИЦЕ СРБИЈЕ), Марко Милошевић, најмлађи народни посланик са Изборне листе ИВИЦА ДАЧИЋ - ПРЕМИЈЕР СРБИЈЕ и Славица Шкрбић, најмлађи народни посланик са Изборне листе ДР МИЛОШ ЈОВАНОВИЋ - НАДА ЗА СРБИЈУ - Српска коалиција НАДА - Национално демократска алтернатива — Нова Демократска странка Србије (Нови ДСС) - Покрет обнове Краљевине Србије (ПОКС) - Војислав Михаиловић, као и Срђан Смиљанић, генерални секретар Народне скупштине и Драгана Одовић, заменик генералног секретара Народне скупштине.

 Отварајући Прву седницу Народне скупштине, председавајући је честитао народним посланицима на избору и поверењу које су им указали грађани Републике Србије и пожелео им успех у будућем раду, после чега је интонирана химна „Боже правде“.

Председавајући је обавестио да седници, поред народних посланика, присуствују и Владимир Димитријевић, председник Републичке изборне комисије, као и остали чланови и заменици чланова Републичке изборне комисије.

Председавајући је обавестио да, према подацима којима располаже Служба Народне скупштине, Првој седници присуствује 216 народних посланика и да, сагласно члану 105. став 1. Устава Републике Србије и члану 88. став 5. Пословника, постоје услови за рад и одлучивање.

Председавајући је подсетио да Народна скупштина на Првој седници ради по дневном реду који је одређен чланом 101. Устава Републике Србије, чланом 16. Закона о Народној скупштини и чланом 4. Пословника Народне скупштине.

Сагласно наведеним одредбама, тако одређени дневни ред је следећи:

**1. Потврђивање мандата народних посланика,**

**2. Избор председника Народне скупштине,**

**3. Избор потпредседника Народне скупштине,**

**4. Именовање генералног секретара Народне скупштине,**

**5. Избор чланова радних тела Народне скупштине,**

**6. Избор чланова сталних парламентарних делегација у међународним институцијама.**

Затим је Народна скупштина прешла на рад по дневном реду.

**1. тачка дневног реда – ПОТВРЂИВАЊЕ МАНДАТА НАРОДНИХ ПОСЛАНИКА**

Председавајући је подсетио народне посланике на одредбе чл. 5. и 6. Пословника, којима је прописан начин и поступак потврђивања мандата народних посланика у Народној скупштини, као и на одредбу члана 101. став 4. Устава Републике Србије, према којој је Народна скупштина конституисана потврђивањем мандата две трећине народних посланика.

Затим је председавајући предложио да се у Комисију за утврђивање сагласности уверења о избору за народног посланика са Извештајем Републичке изборне комисије о спроведеним изборима за народне посланике Народне скупштине, изаберу народни посланици:

1. Александар Марковић,изабран са Изборне листе АЛЕКСАНДАР ВУЧИЋ – Србија не сме да стане,

2. Угљеша Марковић, изабран са Изборне листе ИВИЦА ДАЧИЋ - ПРЕМИЈЕР СРБИЈЕ и

3. Јелена Павловић, изабрана са Изборне листе „МИ – ГЛАС ИЗ НАРОДА, проф. др Бранимир Несторовић“.

Народна скупштина је, већином гласова (од 180 присутних народних посланика, 151 је гласао за, један се уздржао, а 28 није гласало), прихватила овај предлог, чиме је образована Комисија за утврђивање сагласности уверења о избору за народног посланика са Извештајем Републичке изборне комисије о спроведеним изборима за народне посланике Народне скупштине.

Председавајући је обавестио народне посланике да ће Комисија одмах одржати седницу у сали I и да прекида рад седнице Народне скупштине до пријема Извештаја Комисије за утврђивање сагласности уверења о избору за народног посланика са Извештајем Републичке изборне комисије о спроведеним изборима за народне посланике Народне скупштине.

После паузе, седница је настављена у 10 часова и 30 минута.

Председавајући је подсетио народне посланике да су уз сазив ове седнице примили Извештај Републичке изборне комисије о спроведеним изборима за народне посланике Народне скупштине, као и да им је, пре наставка седнице, уручен Извештај Комисије за утврђивање сагласности уверења о избору за народног посланика са Извештајем Републичке изборне комисије о спроведеним изборима за народне посланике Народне скупштине.

Након што је Александар Марковић, известилац Комисије, обавестио да је свих 250 уверења о избору за народне посланике у сагласности са Извештајем Републичке изборне комисије о спроведеним изборима за народне посланике Народне скупштине, председавајући је, сагласно члану 130. Закона о избору народних посланика и члану 6. Пословника Народне скупштине, на основу Извештаја Комисије за утврђивање сагласности уверења о избору за народног посланика са Извештајем Републичке изборне комисије о спроведеним изборима за народне посланике Народне скупштине, констатовао да је свих 250 уверења о избору за народне посланике у сагласности са Извештајем Републичке изборне комисије о спроведеним изборима за народне посланике Народне скупштине, чиме је потврђен мандат свим народним посланицима.

На тај начин, потврђен је мандат за 250 следећих народних посланика: Андријана Аврамов, проф. др Милољуб Албијанић, Загорка Алексић, Мирослав Алексић, Иван Антић, Борислав Антонијевић, Верољуб Арсић, Драгана Арсић, проф. др Марко Атлагић, др Душан Бајатовић, Борис Бајић, др Живан Бајић, Небојша Бакарец, Настасја Баковић, Предраг Бандић, др Муамер Бачевац, Ана Белоица Мартаћ, Игор Бечић, Сандра Божић, Радомир Бојовић, Ана Брнабић, Дејан Булатовић, Добрица Веселиновић, Жељко Веселиновић, Марија Војиновић, мр Љубица Вранеш, Милимир Вујадиновић, мр Данијела Вујичић, Милош Вучевић, Милош Гњидић, Жика Гојковић, Павле Грбовић, Угљеша Гргур, Арно Гујон, др Дејан Гурешић, Тијана Давидовац, Ивица Дачић, проф. др Драган Делић, Оливера Денић, доц. др Растислав Динић, проф. др Зоран Драгишић, Милован Дрецун, Едис Дургутовић, Един Ђерлек, Драган Ђилас, Урош Ђокић, доц. др Биљана Ђорђевић, Владимир Ђорђевић, Ђорђо Ђорђић, Владимир Ђукановић, Александар Ђукић, проф. др Славица Ђукић Дејановић, Невена Ђурић, Весна Ђуришић, Ана Ераковић, Јелена Жарић Ковачевић, Ирена Живковић, Владан Заграђанин, др Марија Здравковић, Усаме Зукорлић, Александар Ивановић, Ана Ивановић, Лепомир Ивковић, Слободан Илић, Соња Илић, Биљана Илић-Стошић, др Ана Јаковљевић, Биљана Јаковљевић, Томислав Јанковић, Станислава Јаношевић, др Јован Јањић, Стефан Јањић, Марија Јевђић, Далибор Јекић, мр Владимир Јелић, проф. др Јелена Јеринић, Сања Јефић Бранковић, Миленко Јованов, Александар Јовановић, Бранимир Јовановић, Дарко Јовановић, Драган Јовановић, Јадранка Јовановић, др Милош Јовановић, Наташа Јовановић, Снежана Јовановић, Драган Јонић, Бранислав Јосифовић, Александар Југовић, Шаип Камбери, Јасмина Каранац, Иван Карић, Стефан Китановић, Елвира Ковач, проф. др Митар Ковач, Роберт Козма, мр Јован Колунџија, др Богдана Кољевић Грифит, Ђорђе Комленски, Мирослав Кондић, Ристо Костов, Милан Кркобабић, Стефан Кркобабић, Ана Крстић, Ненад Крстић, Селма Кучевић, Радомир Лазовић, прим. доц. др Дарко Лакетић, Миодраг Линта, др Златибор Лончар, Бранко Лукић, Драгана Лукић, проф. др Мирка Лукић Шаркановић, др Зоран Лутовац, Синиша Љепојевић, Душан Марић, Александар Марковић, Драган Д. Марковић, Драган М. Марковић, др Ксенија Марковић, Угљеша Марковић, др Татјана Марковић-Топаловић, Предраг Марсенић, др Милица Марушић Јаблановић, Верољуб Матић, Нада Мацура, Татјана Мацура, Марина Мијатовић, Верица Милановић, Милија Милетић, Слађана Милетић, Срђан Миливојевић, мр Светлана Милијић, проф. др Слободан Милисављевић, Горан Милић, Наташа Милић Милаш, Ненад Милојичић, Радослав Милојичић, Јелена Милошевић, Марко Милошевић, Сања Милошевић, Ана Миљанић, Бранко Миљуш, Александар Мирковић, др Ненад Митровић, Пеђа Митровић, Војислав Михаиловић, Наташа Михајловић, Марко Младеновић, др Угљеша Мрдић, Лидија Начић, Весна Недовић, Бранимир Несторовић, Данијела Несторовић, Анита Нешић, Душан Никезић, Горан Николић, Драган Николић, Ивана Николић, Милица Николић, Слободан Николић, Татјана Николић, Борислав Новаковић, Небојша Новаковић, Јасмина Обрадовић, др Анна Орег, др Владимир Орлић, Александар Павић, проф. др Ђорђе Павићевић, Бранко Павловић, Јелена Павловић, Владимир Пајић, Јован Палалић, Јасмина Палуровић, Никола Пантелић, Биљана Пантић Пиља, Милош Парандиловић, проф. др Балинт Пастор, Снежана Пауновић, Татјана Пашић, др Тијана Перић Дилигенски, Соња Пернат, Горан Петковић, др Петар Петковић, Мирослав Петрашиновић, Горан Петровић, Оља Петровић, Слободан Петровић, мр Здравко Понош, Мила Поповић, Марина Рагуш, Стојан Раденовић, Милан Радин, Драгана Радиновић, Слађана Радисављевић, Богдан Радовановић, Славица Радовановић, Дијана Радовић, Никола Радосављевић, Тања Рађеновић, др Иван Рајичић, Горан Ракић, др Драгана Ракић, проф. др Снежана Ракић, Драгана Рашић, Жељко Ребрача, Дејан Ристић, Жарко Ристић, Маријан Ристичевић, Ненад Ристовић, Ивана Роквић, Бранко Ружић, Весна Савовић-Петковић, Зоран Сандић, Никола Селаковић, Дуња Симоновић Братић, Горан Спасојевић, Јелена Спирић, Ивана Стаматовић, Ђорђе Станковић, Драган Станојевић, Живота Старчевић, Борко Стефановић, Зоран Стојановић, Катарина Стојановић, Душан Стојиљковић, Наталија Стојменовић, Хаџи Милорад Стошић, др Санела Страиновић, Филип Таталовић, Радован Тврдишић, Мариника Тепић, Јожеф Тобијаш, Дејан Томашевић, мр Ненад Томашевић, Новица Тончев, Бојан Торбица, мр Акош Ујхељи, др Емеше Ури, Ненад Филиповић, Дубравка Филиповски, проф. др Слободан Цвејић, Александар Чотрић, Сања Џајић, др Лидија Шарац, Славица Шкрбић, Ахмедин Шкријељ, Далибор Шћекић, Дејан Шулкић и Слађана Шушњар.

Пошто је потврђен мандат свим народним посланицима, председавајући је, сагласно члану 101. став 4. Устава Републике Србије, констатовао да је Народна скупштина конституисана.

Након тога, народни посланици су, сагласно члану 17. Закона о Народној скупштини, положили заклетву.

Првог дана рада, седница је завршена у 10 часова и 35 минута.

**Други дан рада – 18. март 2024. године**

Седница је почела у 11 часова и пет минута.

Седници је, у складу са чланом 3. Пословника Народне скупштине, председавао Стојан Раденовић, најстарији народни посланик, коме су у раду помагали по један најмлађи народни посланик са четири изборне листе које су добиле највећи број посланичких мандата и то: Александар Ђукић, најмлађи народни посланик са Изборне листе АЛЕКСАНДАР ВУЧИЋ - Србија не сме да стане, Настасја Баковић, најмлађи народни посланик са Изборне листе СРБИЈА ПРОТИВ НАСИЉА - МИРОСЛАВ МИКИ АЛЕКСИЋ - МАРИНИКА ТЕПИЋ (CTPAHKA СЛОБОДЕ И ПРАВДЕ, НАРОДНИ ПОКРЕТ СРБИЈЕ, ЗЕЛЕНО-ЛЕВИ ФРОНТ, НЕ ДАВИМО БЕОГРАД, ЕКОЛОШКИ УСТАНАК – ЋУТА, ДЕМОКРАТСКА CTPAHKA, ПОКРЕТ СЛОБОДНИХ ГРАЂАНА, СРБИЈА ЦЕНТАР, ЗАЈЕДНО, ПОКРЕТ ЗА ПРЕОКРЕТ, УДРУЖЕНИ СИНДИКАТИ СРБИЈЕ „СЛОГА“, НОВО ЛИЦЕ СРБИЈЕ), Марко Милошевић, најмлађи народни посланик са Изборне листе ИВИЦА ДАЧИЋ - ПРЕМИЈЕР СРБИЈЕ и Славица Шкрбић, најмлађи народни посланик са Изборне листе ДР МИЛОШ ЈОВАНОВИЋ - НАДА ЗА СРБИЈУ - Српска коалиција НАДА - Национално демократска алтернатива — Нова Демократска странка Србије (Нови ДСС) - Покрет обнове Краљевине Србије (ПОКС) - Војислав Михаиловић, као и Срђан Смиљанић, генерални секретар Народне скупштине и Драгана Одовић, заменик генералног секретара Народне скупштине.

Председавајући је позвао народне посланике да минутом ћутања одају пошту страдалима у мартовском погрому 2004. године на Косову и Метохији.

Председавајући је, на основу службене евиденције о присутности народних посланика, констатовао да седници присуствује 127 народних посланика, а применом електронског система за гласање утврђено је да је у сали присутно 214 народних посланика, односно да је присутна већина од укупног броја народних посланика и да постоје услови за рад Народне скупштине у смислу члана 88. став 5. Пословника.

Председавајући је обавестио да су спречени да седници присуствују народни посланици: Радомир Лазовић, Ана Ивановић, Синиша Љепојевић, Драган Станојевић, др Јован Јањић и проф. др Митар Ковач.

Према евиденцији Службе Народне скупштине, седници нису присуствовали, а нису обавестили о спречености, народни посланици: Андријана Аврамов, Милимир Вујадиновић, Владимир Ђукановић, др Зоран Лутовац, Драган Д. Марковић, др Ксенија Марковић, Срђан Миливојевић, др Ненад Митровић, Небојша Новаковић, др Петар Петковић, Горан Петровић, Дијана Радовић, др Драгана Ракић, Драгана Рашић, Филип Таталовић, Бојан Торбица, проф. др Слободан Цвејић, др Лидија Шарац и Ахмедин Шкријељ.

Након тога, председавајући је обавестио да су у Народној скупштини, сагласно члану 22. Пословника, конституисане следеће посланичке групе:

- Посланичка група АЛЕКСАНДАР ВУЧИЋ – Србија не сме да стане. За председника Посланичке групе одређен је народни посланик Миленко Јованов, а за његовог заменика народни посланик Марина Рагуш;

- Посланичка група „Странка слободе и правде – Покрет слободних грађана“. За председника Посланичке групе одређена је народни посланик Мариника Тепић, а за њеног заменика народни посланик Павле Грбовић;

- Посланичка група Народни покрет Србије – Ново лице Србије. За председника Посланичке групе одређен је народни посланик Мирослав Алексић, а за његовог заменика народни посланик Борислав Новаковић;

- Посланичка група ИВИЦА ДАЧИЋ - Социјалистичка партија Србије (СПС). За председника Посланичке групе одређен је народни посланик Ивица Дачић, а за његовог заменика народни посланик Снежана Пауновић;

- Посланичка група НОВИ ДСС – ПОКС (НАДА). За председника Посланичке групе одређен је народни посланик др Милош Јовановић, а за његовог заменика народни посланик Војислав Михаиловић;

- Посланичка група ЗЕЛЕНО - ЛЕВИ ФРОНТ – НЕ ДАВИМО БЕОГРАД. За председника Посланичке групе одређен је народни посланик Радомир Лазовић, а за његовог заменика народни посланик Биљана Ђорђевић;

- Посланичка група СРБИЈА ЦЕНТАР – СРЦЕ. За председника Посланичке групе одређен је народни посланик Здравко Понош, а за његовог заменика народни посланик Стефан Јањић;

- Посланичка група Демократска странка - ДС. За председника Посланичке групе одређен је народни посланик др Зоран Лутовац, а за његовог заменика народни посланик др Драгана Ракић;

- Посланичка група Ми – глас из народа. За председника Посланичке групе одређен је народни посланик Бранко Павловић, а за његовог заменика народни посланик Митар Ковач;

- Посланичка група ПУПС – Солидарност и правда. За председника Посланичке групе одређен је народни посланик Стефан Кркобабић, а за његовог заменика народни посланик Хаџи Милорад Стошић;

- Посланичка група Савез војвођанских Мађара. За председника Посланичке групе одређен је народни посланик проф. др Балинт Пастор, а за његовог заменика народни посланик Борис Бајић;

- Посланичка група Социјалдемократска партија Србије. За председника Посланичке групе одређен је народни посланик Бранимир Јовановић, а за његовог заменика народни посланик др Муамер Бачевац;

- Посланичка група МИ – ГЛАС ИЗ НАРОДА ПРОФ. ДР БРАНИМИР НЕСТОРОВИЋ. За председника Посланичке групе одређен је народни посланик Бранко Лукић, а за његовог заменика народни посланик Јелена Павловић;

- Посланичка група Драган Марковић Палма - Јединствена Србија. За председника Посланичке групе одређен је народни посланик Драган Марковић, а за његовог заменика народни посланик Живота Старчевић;

- Посланичка група Еколошки устанак. За председника Посланичке групе одређен је народни посланик Александар Јовановић, а за његовог заменика народни посланик Даниjела Несторовић;

- Посланичка група ПС-НСС-УСС-РС. За председника Посланичке групе одређен је народни посланик Ђорђе Комленски, а за његовог заменика народни посланик Мариjан Ристичевић.

Затим је Народна скупштина наставила рад по дневном реду и прешла на претрес о **2. тачки дневног реда** **– ИЗБОРУ ПРЕДСЕДНИКА НАРОДНЕ СКУПШТИНЕ.**

Председавајући народни посланик Стојан Раденовић је обавестио да је, у складу са чланом 9. Пословника, примио један предлог кандидата за председника Народне скупштине и да је за председника Народне скупштине предложена народни посланик Ана Брнабић, изабрана са Изборне листе АЛЕКСАНДАР ВУЧИЋ – Србија не сме да стане.

Затим су на повреде Пословника указали народни посланици Мирослав Алексић - на повреду члана 101. Пословника, у вези са чланом 86. Пословника и затражио је да се Народна скупштина, у Дану за гласање, изјасни о томе и др Владимир Орлић - на повреду члана 103. Пословника.

Представник предлагача, народни посланик Миленко Јованов, образложио је предлог кандидата за председника Народне скупштине.

Председавајући је, сагласно члану 9. став 4. Пословника, отворио претрес о предлогу кандидата за председника Народне скупштине.

У претресу о предлогу кандидата за председника Народне скупштине, учествовали су народни посланици: Александар Јовановић, председник Посланичке групе Еколошки устанак (коме су реплицирали народни посланици Горан Ракић, др Владимир Орлић и Ана Брнабић), Маријан Ристичевић, заменик председника Посланичке групе ПС-НСС-УСС-РС (затим су на повреде Пословника указали народни посланици Мариника Тепић - на повреду члана 27. Пословника и др Владимир Орлић - на повреду члана 108. Пословника), Миленко Јованов, представник предлагача, Живота Старчевић, заменик председника Посланичке групе Драган Марковић Палма - Јединствена Србија (затим су на повреде Пословника указали народни посланици Борко Стефановић - на повреде чл. 106. и 107. Пословника и Радослав Милојичић - на повреду члана 108. Пословника), Миленко Јованов, представник предлагача, проф. др Балинт Пастор, председник Посланичке групе Савез војвођанских Мађара, Миленко Јованов, представник предлагача, Бранимир Јовановић, председник Посланичке групе Социјалдемократска партија Србије, Миленко Јованов, представник предлагача, Александар Павић, представник Посланичке групе МИ - ГЛАС ИЗ НАРОДА ПРОФ. ДР БРАНИМИР НЕСТОРОВИЋ, Миленко Јованов, представник предлагача, Стефан Кркобабић, председник Посланичке групе ПУПС - Солидарност и правда, Миленко Јованов, представник предлагача, Бранко Павловић, председник Посланичке групе Ми - глас из народа, Миленко Јованов, представник предлагача (на излагање народног посланика Бранка Павловића реплицирала је народни посланик Ана Брнабић, кандидат за председника Народне скупштине), мр Здравко Понош, председник Посланичке групе СРБИЈА ЦЕНТАР – СРЦЕ (затим су на повреде Пословника указали народни посланици Радослав Милојичић - на повреду члана 107. Пословника и Жика Гојковић - на повреде чл. 106. и 107. Пословника, после чега су на излагање народног посланика мр Здравка Поноша реплицирали народни посланици др Владимир Орлић, Маријан Ристичевић, Ивица Дачић и Ана Брнабић) и Миленко Јованов, представник предлагача.

Другог дана рада, седница је завршена у 16,00 часова.

**Трећи дан рада – 19. март 2024. године**

Седница је почела у 10 часова и 15 минута.

Седници је, у складу са чланом 3. Пословника Народне скупштине, председавао Стојан Раденовић, најстарији народни посланик, коме су у раду помагали по један најмлађи народни посланик са четири изборне листе које су добиле највећи број посланичких мандата и то: Александар Ђукић, најмлађи народни посланик са Изборне листе АЛЕКСАНДАР ВУЧИЋ - Србија не сме да стане, Настасја Баковић, најмлађи народни посланик са Изборне листе СРБИЈА ПРОТИВ НАСИЉА - МИРОСЛАВ МИКИ АЛЕКСИЋ - МАРИНИКА ТЕПИЋ (CTPAHKA СЛОБОДЕ И ПРАВДЕ, НАРОДНИ ПОКРЕТ СРБИЈЕ, ЗЕЛЕНО-ЛЕВИ ФРОНТ, НЕ ДАВИМО БЕОГРАД, ЕКОЛОШКИ УСТАНАК – ЋУТА, ДЕМОКРАТСКА CTPAHKA, ПОКРЕТ СЛОБОДНИХ ГРАЂАНА, СРБИЈА ЦЕНТАР, ЗАЈЕДНО, ПОКРЕТ ЗА ПРЕОКРЕТ, УДРУЖЕНИ СИНДИКАТИ СРБИЈЕ „СЛОГА“, НОВО ЛИЦЕ СРБИЈЕ), Марко Милошевић, најмлађи народни посланик са Изборне листе ИВИЦА ДАЧИЋ - ПРЕМИЈЕР СРБИЈЕ и Славица Шкрбић, најмлађи народни посланик са Изборне листе ДР МИЛОШ ЈОВАНОВИЋ - НАДА ЗА СРБИЈУ - Српска коалиција НАДА - Национално демократска алтернатива — Нова Демократска странка Србије (Нови ДСС) - Покрет обнове Краљевине Србије (ПОКС) - Војислав Михаиловић, као и Срђан Смиљанић, генерални секретар Народне скупштине и Драгана Одовић, заменик генералног секретара Народне скупштине.

Председавајући је, на основу службене евиденције о присутности народних посланика, констатовао да седници присуствује 128 народних посланика, а применом електронског система за гласање утврђено је да су у сали присутна 174 народна посланика, односно да је присутна већина од укупног броја народних посланика и да постоје услови за рад Народне скупштине у смислу члана 88. став 5. Пословника.

Председавајући је обавестио да су спречени да седници присуствују народни посланици: Радомир Лазовић, Ана Ивановић, Синиша Љепојевић, Драган Станојевић, др Јован Јањић и проф. др Митар Ковач.

Према евиденцији Службе Народне скупштине, седници нису присуствовали, а нису обавестили о спречености, народни посланици: Андријана Аврамов, проф. др Зоран Драгишић, Шаип Камбери, мр Јован Колунџија, Милан Кркобабић, др Зоран Лутовац, Драган Д. Марковић, др Ксенија Марковић, Срђан Миливојевић, др Ненад Митровић, Небојша Новаковић, проф. др Балинт Пастор, др Петар Петковић, Горан Петровић, др Драгана Ракић, Драгана Рашић, Филип Таталовић, мр Акош Ујхељи, др Емеше Ури, проф. др Слободан Цвејић и Ахмедин Шкријељ.

Затим је Народна скупштина наставила претрес о **2. тачки дневног реда** **– ИЗБОРУ ПРЕДСЕДНИКА НАРОДНЕ СКУПШТИНЕ.**

У наставку претреса о предлогу кандидата за председника Народне скупштине учествовали су народни посланици: доц. др Биљана Ђорђевић, заменик председника Посланичке групе ЗЕЛЕНО - ЛЕВИ ФРОНТ – НЕ ДАВИМО БЕОГРАД (којој су реплицирали народни посланици др Владимир Орлић и Ана Брнабић, кандидат за председника Народне скупштине, којима је реплицирао народни посланик Добрица Веселиновић, а на излагање народног посланика Добрице Веселиновића реплицирао је народни посланик др Владимир Орлић), Миленко Јованов, представник предлагача (затим су на повреде Пословника указали народни посланици: Мирослав Алексић - на повреде чл. 27. и 89. Пословника и затражио је да се Народна скупштина, у Дану за гласање, изјасни о томе, др Владимир Орлић - на повреду члана 109. Пословника, Мариника Тепић - на повреду члана 108. став 1. Пословника и др Владимир Орлић - на повреду члана 103. Пословника), Миленко Јованов, представник предлагача (коме је реплицирала народни посланик Мариника Тепић, којој је реплицирао народни посланик Радослав Милојичић), Миленко Јованов, представник предлагача (на излагање народног посланика Маринике Тепић реплицирала је народни посланик Ана Брнабић), др Милош Јовановић, председник Посланичке групе НОВИ ДСС – ПОКС (НАДА) (затим су на повреде Пословника указали народни посланици: Владимир Ђукановић - на повреду члана 107. Пословника, Наташа Јовановић - на повреду члана 27. Пословника, проф. др Милољуб Албијанић - на повреду члана 107. Пословника, Борко Стефановић - на повреду члана 103. Пословника, Небојша Бакарец - на повреду члана 109. Пословника, мр Ненад Томашевић - на повреду члана 106. Пословника, Маријан Ристичевић - на повреду члана 27. Пословника и затражио је да се Народна скупштина, у Дану за гласање, изјасни о томе и Биљана Пантић Пиља - на повреду члана 103. Пословника, у вези са чланом 27. Пословника, после чега су на излагање народног посланика др Милоша Јовановића реплицирали народни посланици Горан Ракић и др Владимир Орлић, којима је реплицирао народни посланик др Милош Јовановић, коме је реплицирала народни посланик Ана Брнабић), Миленко Јованов, представник предлагача, Ивица Дачић, председник Посланичке групе ИВИЦА ДАЧИЋ - Социјалистичка партија Србије (СПС), Мирослав Алексић, председник Посланичке групе Народни покрет Србије – Ново лице Србије (затим су на повреде Пословника указали народни посланици Радослав Милојичић - на повреду члана 106. Пословника и Ђорђе Комленски - на повреду члана 107. Пословника, после чега су на излагање народног посланика Мирослава Алексића реплицирали народни посланици др Владимир Орлић и Ана Брнабић, након чега је на повреду члана 100. Пословника указала народни посланик доц. др Биљана Ђорђевић), Миленко Јованов, представник предлагача (коме је реплицирао народни посланик Мирослав Алексић, коме су реплицирали народни посланици Миленко Јованов, Ана Брнабић и др Владимир Орлић), Драган Ђилас, представник Посланичке групе „Странка слободе и правде - Покрет слободних грађана“ (затим су на повреде Пословника указали народни посланици: Дејан Булатовић - на повреду члана 107. Пословника и затражио је да се Народна скупштина, у Дану за гласање, изјасни о томе, Радослав Милојичић - на повреду члана 107. Пословника и Мариника Тепић - на повреде чл. 27. и 108. Пословника, после чега су на излагање народног посланика Драгана Ђиласа реплицирали народни посланици Ана Брнабић, др Владимир Орлић и Снежана Пауновић, којима је реплицирао народни посланик Драган Ђилас, након чега су на повреде Пословника указали народни посланици Маријан Ристичевић - на повреду члана 103. Пословника и Александар Јовановић - на повреду члана 87. Пословника, а на излагање народног посланика Драгана Ђиласа реплицирао је народни посланик др Владимир Орлић), Миленко Јованов, представник предлагача, др Владимир Орлић, представник Посланичке групе AЛЕКСАНДАР ВУЧИЋ – Србија не сме да стане и Миленко Јованов, представник предлагача.

Трећег дана рада, седница је завршена у 15 часова и 45 минута.

**Четврти дан рада – 20. март 2024. године**

Седница је почела у 10 часова и 5 минута.

Седници је, у складу са чланом 3. Пословника Народне скупштине, председавао Стојан Раденовић, најстарији народни посланик, коме су у раду помагали по један најмлађи народни посланик са четири изборне листе које су добиле највећи број посланичких мандата и то: Александар Ђукић, најмлађи народни посланик са Изборне листе АЛЕКСАНДАР ВУЧИЋ - Србија не сме да стане, Настасја Баковић, најмлађи народни посланик са Изборне листе СРБИЈА ПРОТИВ НАСИЉА - МИРОСЛАВ МИКИ АЛЕКСИЋ - МАРИНИКА ТЕПИЋ (CTPAHKA СЛОБОДЕ И ПРАВДЕ, НАРОДНИ ПОКРЕТ СРБИЈЕ, ЗЕЛЕНО-ЛЕВИ ФРОНТ, НЕ ДАВИМО БЕОГРАД, ЕКОЛОШКИ УСТАНАК – ЋУТА, ДЕМОКРАТСКА CTPAHKA, ПОКРЕТ СЛОБОДНИХ ГРАЂАНА, СРБИЈА ЦЕНТАР, ЗАЈЕДНО, ПОКРЕТ ЗА ПРЕОКРЕТ, УДРУЖЕНИ СИНДИКАТИ СРБИЈЕ „СЛОГА“, НОВО ЛИЦЕ СРБИЈЕ), Марко Милошевић, најмлађи народни посланик са Изборне листе ИВИЦА ДАЧИЋ - ПРЕМИЈЕР СРБИЈЕ и Славица Шкрбић, најмлађи народни посланик са Изборне листе ДР МИЛОШ ЈОВАНОВИЋ - НАДА ЗА СРБИЈУ - Српска коалиција НАДА - Национално демократска алтернатива — Нова Демократска странка Србије (Нови ДСС) - Покрет обнове Краљевине Србије (ПОКС) - Војислав Михаиловић, као и Срђан Смиљанић, генерални секретар Народне скупштине и Драгана Одовић, заменик генералног секретара Народне скупштине.

Председавајући је, на основу службене евиднеције о присутности народних посланика, констатовао да седници присуствује 127 народних посланика, а применом електронског система за гласање утврђено је да су у сали присутна 163 народна посланика, односно да је присутна већина од укупног броја народних посланика и да постоје услови за рад Народне скупштине у смислу члана 88. став 5. Пословника.

Председавајући је обавестио да су спречени да седници присуствују народни посланици: Радомир Лазовић, Ана Ивановић, Синиша Љепојевић, Драган Станојевић, др Јован Јањић и проф. др Митар Ковач.

Према евиденцији Службе Народне скупштине, седници нису присуствовали, а нису обавестили о спречености, народни посланици: Андријана Аврамов, др Милош Јовановић, Шаип Камбери, др Богдана Кољевић Грифит, др Зоран Лутовац, Драган Д. Марковић, др Ксенија Марковић, Марина Мијатовић, Срђан Миливојевић, др Ненад Митровић, Небојша Новаковић, др Анна Орег, др Петар Петковић, Горан Петровић, др Драгана Ракић, Драгана Рашић, Филип Таталовић, проф. др Слободан Цвејић и Ахмедин Шкријељ.

Затим је Народна скупштина наставила претрес о **2. тачки дневног реда** **– ИЗБОРУ ПРЕДСЕДНИКА НАРОДНЕ СКУПШТИНЕ.**

У наставку претреса о предлогу кандидата за председника Народне скупштине учествовали су народни посланици: Усаме Зукорлић, др Милица Марушић Јаблановић, Марија Јевђић, др Муамер Бачевац, Бранко Павловић, Миленко Јованов, представник предлагача, Снежана Пауновић, Стефан Јањић (коме је реплицирао народни посланик др Владимир Орлић), Миленко Јованов, представник предлагача, Наталија Стојменовић (којој су реплицирали народни посланици Ана Брнабић и др Владимир Орлић, након чега су на повреде Пословника указали народни посланици: др Марија Здравковић - на повреду члана 107. Пословника, Борко Стефановић - на повреду члана 103. Пословника, др Златибор Лончар - на повреду члана 107. Пословника, Мариника Тепић - на повреду члана 27. Пословника, Дејан Булатовић - на повреду члана 108. став 4. Пословника и проф. др Славица Ђукић Дејановић - на повреду члана 106. Пословника), Миленко Јованов, представник предлагача, Александар Мирковић, мр Ненад Томашевић (коме су реплицирали народни посланици проф. др Марко Атлагић и Горан Ракић, а на излагање народног посланика Александра Мирковића реплицирао је народни посланик Жељко Веселиновић, коме су реплицирали народни посланици др Владимир Орлић, Стефан Кркобабић и Ана Брнабић), Миленко Јованов, представник предлагача (затим су на повреде Пословника указали народни посланици: Мирослав Алексић - на повреду члана 107. Пословника, Предраг Марсенић - на повреду члана 104. Пословника и Маријан Ристичевић - на повреде чл. 103, 104, 105, 106. и 107. Пословника), Загорка Алексић, Борислав Новаковић (на повреде чл. 105, 106. и 107. Пословника указала је народни посланик Биљана Пантић Пиља, после чега су на излагање народног посланика Борислава Новаковића реплицирали народни посланици Милош Вучевић и др Владимир Орлић, након чега се за реч јавио Миленко Јованов, представник предлагача, а на излагање народног посланика Борислава Новаковића реплицирао је народни посланик проф. др Балинт Пастор), Верољуб Арсић, Наташа Јовановић, Горан Петковић (коме је реплицирала народни посланик Ана Брнабић), Јелена Павловић, Миленко Јованов, представник предлагача, др Тијана Перић Дилигенски (на повреду члана 107. Пословника указао је народни посланик Живота Старчевић, после чега су на излагање народног посланика др Тијане Перић Дилигенски реплицирале народни посланици Наташа Јовановић и Ана Брнабић, након чега су уследиле узајамне реплике народних посланика мр Здравка Поноша и Наташе Јовановић, а на излагање народног посланика др Тијане Перић Дилигенски реплицирао је народни посланик др Владимир Орлић), Миленко Јованов, представник предлагача, Татјана Мацура, Милија Милетић, Роберт Козма, Миленко Јованов, представник предлагача, Зоран Сандић, др Владимир Орлић, Миленко Јованов, представник предлагача, Александар Марковић, Славица Радовановић, Павле Грбовић (председавајући је, сагласно члану 27. и члану 87. ст. 2. и 3. Пословника, продужио рад седнице Народне скупштине и после 18,00 часова, а затим су на повреде Пословника указали народни посланици Радослав Милојичић - на повреду члана 107. Пословника и Снежана Пауновић - на повреду члана 106. Пословника, а на излагање народног посланика Павла Грбовића реплицирала је народни посланик Ана Брнабић), Миленко Јованов, представник предлагача, Верица Милановић, Богдан Радовановић (реплицирала је народни посланик Ана Брнабић), Милош Парандиловић (коме је председавајући изрекао меру опомене, а на излагање народног посланика Милоша Парандиловића реплицирао је народни посланик др Владимир Орлић), Миленко Јованов, представник предлагача, Мариника Тепић (којој је реплицирао народни посланик др Владимир Орлић), Ђорђе Комленски, председник Посланичке групе ПС-НСС-УСС-РС, Данијела Несторовић, заменик председника Посланичке групе Еколошки устанак, Бранко Павловић, председник Посланичке групе Ми - глас из народа, проф. др Ђорђе Павићевић, представник Посланичке групе ЗЕЛЕНО - ЛЕВИ ФРОНТ – НЕ ДАВИМО БЕОГРАД, Мирослав Алексић, председник Посланичке групе Народни покрет Србије – Ново лице Србије, Миленко Јованов, представник предлагача, мр Здравко Понош, председник Посланичке групе СРБИЈА ЦЕНТАР – СРЦЕ (коме је реплицирала народни посланик Ана Брнабић, а на повреду члана 98. Пословника указао је народни посланик Александар Јовановић), др Владимир Орлић, представник Посланичке групе AЛЕКСАНДАР ВУЧИЋ – Србија не сме да стане и Миленко Јованов, представник предлагач, после чијег излагања је председавајући закључио претрес о предлогу кандидата за председника Народне скупштине и одредио паузу од 10 минута.

После паузе, седница је настављена у 17 часова и 25 минута.

Сагласно члану 9. став 5. Пословника председавајући је утврдио Листу кандидата за председника Народне скупштине на којој је један кандидат - народни посланик Ана Брнабић.

Пре приступања избору председника Народне скупштине, председавајући је подсетио да је потребно да Народна скупштина одлучи да ли ће се о избору за председника гласати тајно или јавно, а јавно се гласа прозивком народних посланика и предложио је да се избор председника Народне скупштине обави јавним гласањем - прозивком народних посланика.

Народна скупштина је, већином гласова (од 158 присутних народних посланика, 154 су гласала за, три против, а један није гласао), прихватила предлог председавајућег да се избор председника Народне скупштине обави јавним гласањем - прозивком народних посланика.

Затим је Народна скупштина приступила јавном гласању за избор председника Народне скупштине прозивком народних посланика на начин и по поступку утврђеном чланом 131. Пословника.

Након спроведеног јавног гласања - прозивком народних посланика и утврђивања резултата гласања, председавајући је обавестио да је од 158 народних посланика који су приступили гласању за кандидата за председника Народне скупштине Ану Брнабић, гласала су 153 народна посланика, а пет народних посланика је гласало против.

На основу резултата гласања, председавајући је констатовао да је Народна скупштина, већином гласова свих народних посланика, изабрала Ану Брнабић за председника Народне скупштине, а затим је, у име народних посланика и у своје име, честитао председнику Народне скупштине на избору.

Након тога се председник Народне скупштине Ана Брнабић обратила народним посланицима и захвалила на поверењу које су јој указали избором за председника Народне скупштине.

Затим је Народна скупштина прешла на **3. тачку дневног реда** **– ИЗБОР ПОТПРЕДСЕДНИКА НАРОДНЕ СКУПШТИНЕ.**

Ана Брнабић, председник Народне скупштине је подсетила да је чланом 14. Пословника Народне скупштине прописано да Народна скупштина утврђује број потпредседника на предлог председника Народне скупштине. Сагласно наведеној одредби Пословника и обављеним консултацијама са представницима посланичких група, председник је предложила да Народна скупштина утврди да у овом сазиву има шест потпредседника.

Затим је председник обавестила да је, у складу са чланом 15. Пословника, примила предлог за шест кандидата за потпредседнике Народне скупштине и да су кандидати за потпредседнике Народне скупштине народни посланици: Марина Рагуш, изабрана са Изборне листе АЛЕКСАНДАР ВУЧИЋ – Србија не сме да стане, Сандра Божић, изабрана са Изборне листе АЛЕКСАНДАР ВУЧИЋ – Србија не сме да стане, Снежана Пауновић, изабрана са Изборне листе ИВИЦА ДАЧИЋ – ПРЕМИЈЕР СРБИЈЕ, Елвира Ковач, изабрана са Изборне листе VАJDASÁGI MAGYARSZÖVETSÉG – Elnökünkért, közösségünkért, a jövőért! –САВЕЗ ВОЈВОЂАНСКИХ МАЂАРА – За нашег Председника, за нашу заједницу, за будућност!, Един Ђерлек, изабран са изборне листе USAME ZUKORLIĆ – UJEDINJENI ZA PRAVDU – STRANKA PRAVDE I POMIRENJA – BOŠNJACI SANDŽAKA, TOMISLAV ŽIGMANOV - DEMOKRATSKI SAVEZ HRVATA U VOJVODINI / УСАМЕ ЗУКОРЛИЋ – УЈЕДИЊЕНИ ЗА ПРАВДУ – СТРАНКА ПРАВДЕ И ПОМИРЕЊА – БОШЊАЦИ САНЏАКА, ТОМИСЛАВ ЖИГМАНОВ - ДЕМОКРАТСКИ САВЕЗ ХРВАТА У ВОЈВОДИНИ и др Јован Јањић, изабран са Изборне листе „МИ-ГЛАС ИЗ НАРОДА, проф. др Бранимир Несторовић“.

Након тога, председник је отворила претрес о предлогу кандидата за потпредседнике Народне скупштине.

С обзиром на то да се нико од народних посланика није јавио за реч, председник је закључила претрес.

Народна скупштина је, већином гласова (од 176 присутних народних посланика, 153 су гласала за, пет против, а 18 није гласало), утврдила да у овом сазиву има шест потпредседника.

Затим је председник, сагласно члану 16. став 5. Пословника, по азбучном реду презимена, утврдила листу кандидата за потпредседнике Народне скупштине:

1. Сандра Божић,

2. Един Ђерлек,

3. др Јован Јањић,

4. Елвира Ковач,

5. Снежана Пауновић и

6. Марина Рагуш.

Пре преласка на гласање, председник је подсетила да, ако Народна скупштина одлучи да се гласа јавно, према члану 17. став 2. Пословника, гласа се прозивком.

Народна скупштина је, већином гласова (од 189 присутних народних посланика, 157 је гласало за, три против, а 29 није гласало), прихватила предлог председника да се избор потпредседника Народне скупштине обави јавним гласањем, прозивком народних посланика.

Председник је подсетила да Народна скупштина, према члану 104. став 1. Устава Републике Србије, бира потпредседнике Народне скупштине већином гласова свих народних посланика.

Затим је Народна скупштина приступила јавном гласању за избор потпредседника Народне скупштине прозивком народних посланика на начин и по поступку утврђеном чланом 131. Пословника.

Пошто је закључила гласање, председник је констатовала да је Народна скупштина, већином гласова свих народних посланика (од 159 народних посланика који су приступили гласању, 155 је гласало за, а четири против), за потпредседнике Народне скупштине изабрала народне посланике Сандру Божић, Едина Ђерлека, др Јована Јањића, Елвиру Ковач, Снежану Пауновић и Марину Рагуш, након чега је, у име народних посланика и у своје име, честитала потпредседницима Народне скупштине на избору.

Затим је Народна скупштина прешла на **4. тачку дневног реда – ИМЕНОВАЊЕ ГЕНЕРАЛНОГ СЕКРЕТАРА НАРОДНЕ СКУПШТИНЕ.**

Председник Народне скупштине је отворила претрес о Предлогу за именовање генералног секретара Народне скупштине.

С обзиром на то да се нико од народних посланика није јавио за реч, председник је закључила претрес.

Народна скупштина је, већином гласова од укупног броја народних посланика (од 178 присутних народних посланика, 148 је гласало за, пет против, а 25 није гласало), именовала Срђана Смиљанића за генералног секретара Народне скупштине Републике Србије.

Председник је, у име народних посланика и у своје име, честитала Срђану Смиљанићу на именовању за генералног секретара Народне скупштине.

Затим је Народна скупштина прешла на **5. тачку дневног реда** **– ИЗБОР ЧЛАНОВА РАДНИХ ТЕЛА НАРОДНЕ СКУПШТИНЕ.**

Председник Народне скупштине је, сагласно члану 192. став 3. Пословника, отворилa јединствени претрес оПредлогу одлуке.

С обзиром на то да се нико од народних посланика није јавио за реч, председник је закључила јединствени претрес о Предлогу одлуке.

Народна скупштина је, већином гласова од укупног броја народних посланика (од 177 присутних народних посланика, 155 је гласало за, два против, један се уздржао, а 19 није гласало), усвојила Предлог одлуке о избору чланова и заменика чланова одбора Народне скупштине Републике Србије, у целини.

Затим је Народна скупштина прешла на **6. тачку дневног реда** **– ИЗБОР ЧЛАНОВА СТАЛНИХ ПАРЛАМЕНТАРНИХ ДЕЛЕГАЦИЈА У МЕЂУНАРОДНИМ ИНСТИТУЦИЈАМА.**

Председник Народне скупштине је, сагласно члану 192. став 3. Пословника, отворила јединствени претрес о Предлогу одлуке о саставу сталних делегација Народне скупштине Републике Србије у међународним парламентарним институцијама, Предлогу одлуке о саставу парламентарног одбора за стабилизацију и придруживање и Предлогу одлуке о саставу делегације Народне скупштине у Парламентарном форуму Република Србија – Република Српска.

С обзиром на то да се нико од народних посланика није јавио за реч, председник је закључила јединствени претрес.

Народна скупштина је, већином гласова свих народних посланика (од 179 присутних народних посланика, 152 су гласала за, два против, један се уздржао, а 24 нису гласала), усвојила Предлог одлуке о саставу сталних делегација Народне скупштине Републике Србије у међународним парламентарним институцијама, у целини.

Народна скупштина је, већином гласова свих народних посланика (од 178 присутних народних посланика, 151 је гласао за, три против, а 24 нису гласала), усвојила Предлог одлуке о саставу парламентарног одбора за стабилизацију и придруживање, у целини.

Народна скупштина је, већином гласова свих народних посланика (од 178 присутних народних посланика, 155 је гласало за, један против, један се уздржао, а 21 није гласао), усвојила Предлог одлуке о саставу делегације Народне скупштине у Парламентарном форуму Република Србија – Република Српска, у целини.

Након тога, Народна скупштина је, сагласно члану 103. став 6. Пословника, прешла на одлучивање о повредама Пословника на које су, у току седнице, указали народни посланици.

Народна скупштина је одлучила да није било повреде: члана 101, а у вези са чланом 86. Пословника, на коју је указао народни посланик Мирослав Алексић, на седници 18. марта 2024. године, у 11 часова и 19 минута (од 178 присутних народних посланика, пет је гласало за, седам против, а 166 није гласало), чл. 27. и 89. Пословника, на које је указао народни посланик Мирослав Алексић, на седници 19. марта 2024. године, у 11 часова и 10 минута (од 175 присутних народних посланика, 11 је гласало за, а 164 нису гласала), члана 27. Пословника, на коју је указао народни посланик Маријан Ристичевић, на седници 19. марта 2024. године, у 12 часова и 19 минута (од 175 присутних народних посланика, четири су гласала за, девет против, а 162 нису гласала) и члана 107. Пословника, на коју је указао народни посланик Дејан Булатовић, на седници 19. марта 2024. године, у 14 часова и 33 минута (од 174 присутна народна посланика, један је гласао за, а 173 нису гласала).

Пошто је Народна скупштина обавила разматрање свих тачака дневног реда ове седнице и одлучивање о њима, председник Народне скупштине је, сагласно члану 102. Пословника, закључила Прву седницу Народне скупштине Републике Србије у Четрнаестом сазиву.

Седница је закључена у 18 часова и 45 минута.

|  |  |  |
| --- | --- | --- |
| ГЕНЕРАЛНИ СЕКРЕТАРСрђан Смиљанић |  | ПРЕДСЕДНИКAна Брнабић |